Държавен вестник, бр. 24, 2011 г., стр. 83

БРОЙ  24	
Д Ъ Р Ж А В Е Н  В Е С Т Н И К 	
СТР.  83  
Психичните разстройства могат да се съчетават и с прояви на соматично заболяване. В такива слу­
чаи експертната оценка се извършва съвместно със съответния специалист-експерт и допълнително по 
рубриката на съпътстващото заболяване.
Органични, включително симптоматични, психотични състояния (F00-F09)
Експертното решение се взема след клинично изследване. При доказано заболяване  решението по 
всички графи е: негодни за летателна работа.
F 07.2 – постконтузионен синдром (енцефалопатия) 
Синдромът възниква след травма на главата със загуба на съзнание и включва редица симптоми, като 
главоболие, световъртеж, уморяемост, паметови нарушения, трудност при концентрация и изпълнение 
на умствени задачи. 
Експертното решение се взема след клинично изследване в специализирано болнично заведение.
При излекуване и благоприятни резултати от психологическите изследвания, показващи компенсация 
на установени при заболяването психологически дефицити, се вземе решение за годност по графите 2, 
3, 4, 5, 7, 8 и 10.
Психични и поведенчески разстройства, дължащи се на употреба на психоактивни вещества (F10-F19)
Този раздел включва широк кръг разстройства, чиято тeжест варира от неусложнена интоксикация и 
вредна употреба до явни психотични разстройства или деменция. Общото за всички тези разстройства е 
тяхната причинна обусловеност от употребата на едно или повече психоактивни вещества. 
Определянето на употребяваното психоактивно вещество може да стане въз основа на данни, полу­
чени от самото лице, обективни анализи на кръв, урина и др., клиничните симптоми и признаци, или 
данни от информирани трети лица. Лабораторните анализи (уринен тест, токсикохимичен анализ) дават 
най-сигурни доказателства за настояща или неотдавнашна употреба.
Включва: остро опиване при алкохолизъм; вредна употреба на алкохол; хроничен алкохолизъм; дип­
сомания; зависимост от психоактивни вещества, абстинентно състояние, психотично разстройство след 
употреба на психоактивни вещества, алкохолна психоза, Корсакова психоза, причинена от психоактивни 
вещества.
За обективизиране на тези разстройства е необходима подробно събрана и обективизирана анамнеза 
за живота на освидетелствания: епикриза от специализирано болнично заведение, диспансер или специ­
ализирани центрове, характеристики от училище и месторабота, обективни лабораторни анализи. При 
необходимост се извършват целенасочени психологични изследвания съгласно Методиката за клинично 
психологично изследване за нуждите на психиатричния преглед и авиопсихологично изследване за опре­
деляне на психологичната годност за летателна служба в мирно време (приложение № 10).
При доказана зависимост към алкохол или друго психоактивно вещество решението  по всички гра­
фи е: негоден за летателна работа и РП (щурман-УВД). При доказана вредна употреба на алкохол по 
графи 1, 6 и 9 са негодни; по останалите графи решението по годността се взема по чл. 7. За графи 2, 
3, 4, 5, 7, 8 и 10 експертното решение се взема след клинично изследване и лечение в специализирано 
болнично заведение. Годността за военна служба се определя по установения ред, с протокол от СЛКК 
на психиатрична клиника на ВМА и подробна здравно-производствена характеристика. При оценката на 
годността се акцентира върху степента на възстановяване от действителни и трайни увреди на физическото 
здраве (напр. увреда на черен дроб, панкреас, периферна нервна система) или психичното здраве (напр. 
органичен мозъчен синдром, депресивни епизоди, страхово-тревожни състояния, обсесивно-компулсивни 
симптоми, когнитивни увреди). Отрицателните социални последици (напр. развод) сами по себе си не 
са достатъчен критерий за вредна употреба. Кандидатите за мисия с данни за актуална вредна употреба 
на алкохол са негодни, а годността за военна служба се определя по установения ред. При кандидати за 
мисия с данни за преживяна вредна употреба на алкохол се изисква подробна здравно-производствена 
характеристика и се извършват психологични изследвания и консултация (клин. обсъждане) в психиа­
трична клиника на ВМА с цел ясно диагностично уточнение към момента на освидетелстването.
Шизофрения, шизотипни и налудни разстройства (F20-F29)
При доказана диагноза решението по всички графи е: негоден за летателна работа.
Разстройства на настроението (афективни разстройства) (F30-F39)
Заболяването се доказва в специализирано лечебно заведение за болнична помощ. При доказана 
диагноза на разстройството решението по всички графи е: негоден за летателна работа.
Невротични, свързани със стрес и соматоформни разстройства (F40-F48)
Тези три типа разстройства са обединени в една голяма обща група поради своята историческа връзка 
с концепцията за неврозата и връзката на една съществена част от тези разстройства с психологична 
причинност.
С изключение на депресивната невроза повечето от разстройствата, смятани за неврози, се намират 
в този раздел, а останалите са в разделите, които следват.
Включва: Паническо разстройство, клаустрофобия; фобийно състояние, тревожна невроза; обсесивно-
компулсивна невроза; бойна умора, хипохондрична невроза; сърдечна невроза, 
F43.0 Остра стресова реакция 
Преходно разстройство, което се развива без проява на други психични разстройства като реакция на 
изключително силен соматичен или психичен стрес. Симптомите обикновено се появяват в разстояние 
на няколко минути непосредствено след въздействието на стресогенния стимул или събитие (например 
летателно произшествие или катастрофа, остра тежка физическа травма, сражение и др.) и изчезват в 
разстояние на два-три дни (често след няколко часа).
Решение за годност се взема за лицата от графи 2, 3, 4, 5, 7, 8 и 10 след отзвучаване на състоянието 
при благоприятни резултати от клиничното изследване и функционалните авиоспецифични  проби, като 
задължително се провежда и психологическо изследване.
F43.1 Посттравматично стресово разстройство
Протичането му е флуктуиращо, но в повечето случаи може да се очаква възстановяване, а в малка 
част от случаите заболяването може да премине в хронично до превръщане в трайна личностова промяна. 
Експертизно решение за възстановяване на годността се взема след клинично изследване при данни за 
пълно излекуване и авиопсихологическо изследване.
F43.2 Разстройство в адаптацията